52. schôdza NR SR - 5.deň - A. dopoludnia
Dátum: 2026-06-01
Poslanec: Pročko, Jozef 
Druh vystúpenia: Vystúpenie v rozprave

Milé milí kolegovia. Tento zákon je krásna ukážka a pre mňa najviac vystihuje súčasnú epochálnu kšeftársku, zdieračskú dobu Roberta Fica a jeho 4079. priateľov ôsmych. Lebo pán Ferenčák je už na druhej strane, na strane spravodlivosti, na strane garáže. Za mnou sedí minister vnútra. Ktorý hrá podľa mňa piškvorky na mobile, lebo iné nevie. Ktorý by sa mal hanbou prepadnúť. Hanbou prepadnúť pod zem. Predkladá tu zákon, ktorý ide trojnásobne zdierať Slovákov. Ale sám, a už sme to dnes počuli v rozprave. Sám si nevie splniť svoje povinnosti. Určite viete, milí Slováci, že pán minister vnútra prehral súd, prehral súd a Okresný súd v Banskej Bystrici s konečnou platnosťou zamietol požiadavku ministra vnútra Matúša Šutaja Eštoka, ktorý sa domáhal zastavenia exekučného konania. Exekúcia je vedená v prospech elitných vyšetrovateľov známych ako Čurilovci, a to na základe predchádzajúceho kontumačného rozsudku. Informoval o tom právny zástupca policajtov Peter Kubina. Rozhodnutie banskobystrického súdu nadobudne právoplatnosť v momente, a tak to je dobre, počúvajte, keď bude oficiálne doručené obom stranám sporu. A tu je tá možnosť. Ako to doručia ministrovi Šutajovi Eštokovi? Elektronickú poštu neotvára, na ministerstve dvere neotvára a dobiť sa do vládnej limuzíny, priatelia, cez pištoľníkov tí poštári nebudú môcť. Čiže toto bude možno spása pre pána ministra, že sa bude pred poštármi ukrývať. Pesnička Pošta pošta bude pre neho znieť ako umieračik. Náš milovaný minister vnútra prehral spor a má zaplatiť. Odškodné. Myslíte, že by to mal čestný a spravodlivý minister urobiť? Áno, mal. Mal by sa postaviť rovno? A spravodlivo a čestne ako chlap? Aj keď si dal vlasy nastreliť, veď to je ešte ešte dôležitejšie. Som chlap, mám už tú ofinku. Už som už som naozaj človek, ktorý zaplatiť by mal. Nie. On sem príde so zákonom, ktorý vám každému jednému prinesie to, čo priniesol Langoš za 1500 €. Myslíte si, že ten Langoš za 1500 €? Bola len čistá náhoda? No absolútne nie. V ten deň boli aj u nás v našom podniku a finančná polícia chodí po celom Slovensku. Ale to, čo sa udialo s Langošom a tá obrovská, obrovská vlna odporu, čo sa strhla na Slovensku, dokonca aj Fico na tlačovke povedal: „No, tak mali by sa ospravedlniť, mali by sa ospravedlniť, nie?“ Fuč, Langoš, fuč, 1500 €, nech sa ospravedlnia. A táto vlna odporu sa strhne aj teraz, pretože ten Langoš, opakujem, nebola náhoda. Oni potrebujú zdierať. Oni potrebujú vyťahovať peniaze z vašich vrecák. Veď nemocnica Prešov. Čo si vy myslíte? Kto doplatí na to, že Kaliňák je jeden neschopný arogantný človek, pred ktorým dáva Fico klobúk dole, ale do toho klobúka by mu mali – hľadám slovo, čo by mu tam mali dať, lebo napadlo ma niečo, ale to tu nemôžem použiť. Do toho klobúka by mu mali nahádzať odpor. To je strašné. Priatelia, Slováci, 1500 € bola zdieračka a bol to príkaz od najvyšších miest, aby takto zdierali ľudí. Choďte za tými živnostníkmi, choďte za tými podnikateľmi. Má papierik na záchode? 1000 €. Nemá? K čomu? 1500 €. Počúvajte, má tam otvorenú fľašku, ktorá nemá byť otvorená? 2000 €. Neusmeje sa na vás? 3000 €. Pozor, nemá ten papierik, v ktorom vám ukazujú a prikazujú, že musíte vydávať bločky? 100 000 €! Oni prinášajú zákony, v ktorých sa chránia sami seba. Katastrálny zákon, zákon o katastri v tom, že aby sa novinári nešpárali v ich nakradnutých majetkoch. Preboha, veď ako môže taký novinár zisťovať o mne, že ja mám šesť domov a tie domy nemám z čoho vydokladovať? No a toto, toto je zákon, ktorý má priniesť do štátnej pokladnice aspoň pár desiatok miliónov, ktoré opäť, tých pár desiatok miliónov, oni použijú. Už to tu dnes bolo povedané. Vy doma? Dobre, spravili ste priestupok, zaplaťte. V poriadku. Ale teraz ten priestupok zaplatíte trojnásobne. A to je len, to naozaj ešte im musíme poďakovať. Veľmi pekne ďakujeme Šutajovi Eštokovi a „Ryškovi“ Rašimu, že len trojnásobne zvyšujú občanom tie pokuty, veď mohli päťnásobne, desaťnásobne. Čo by nie? Stonásobne. Priestupky sú ich taká obľúbená téma, pretože urobili si trestný zákon, v ktorom, a krásny príklad, je Ficova naša Ľubka, grófka Rošková, ktorá mala dostať za podvody 7 až 12 rokov. A mala zaplatiť. Urobila podvod za 150 000 a mala tých 150 000 zaplatiť. Ale teraz? Fico, Gašpar, Para, Bődör, Lintner a ďalší etalóni slovenského právnického sveta pod veľkou gloriolou najsvätejšieho ministra spravodlivosti Suska prinesli zákon, ktorý grófke Roškovej umožnil naozaj dožiť v šťastí a láske božej. Zo 150 000 €, ktoré mala vrátiť, vráti len 10 000. No neoplatí sa vám na Slovensku kradnúť? Ukradnete 150 000 a budete musieť vrátiť 10 000. Pozor, musí vám Fico hovoriť naša Ľubka, náš Janko, náš Jožko, náš Ferko. Keď náš Ferko ukradne a je to náš Ferko, tak potom nevráti všetky peniaze. V akom štáte to žijeme? Kde sme sa dostali? Keď si Gašpar dal zákon, Gašpar si priniesol zákon, ktorý mu umožní naozaj úplne krásne prejsť tým súdnym konaním a keď urobia ešte ďalšie veci, ktoré majú pripravené, tak sa Gašparovi nič nestane. Dôkazy sú jasné. Áno, dôkazy sú jasné, ale tie dôkazy zabezpečia, že to bude len priestupok, prípadne dostane podmienku. Na Slovensku nie sú peniaze? Na Slovensku Fico rozpráva, že musí byť konsolidácia. A je zlý výber daní? Migál ide urobiť za 101 miliónov, za 101 miliónov ide urobiť kšeft. Priatelia, my sme v kšeftárskej krajine. A kto sa na to zloží? Vy, milí Slováci, pretože budete namiesto 30 € platiť 100 a keď sa Šutaj Eštok naštve, tak aj 500. Šutaj je záruka spravodlivosti.